परीक्षा केंद्र बदलने से विद्यार्थी नाराज, सौंपा ज्ञापन
महेंद्रगढ़ | सतनालीक्षेत्र के विभिन्न स्कूलों के 10वीं और 12वीं कक्षा के सैकड़ों छात्र-छात्राओं ने गुरुवार को प्रदेश के शिक्षा मंत्री प्रो. रामबिलास शर्मा के आवास पर पहुंचकर परीक्षा केंद्र सतनाली में ही रखे जाने की मांग की। इस दौरान उन्होंने भाजपा निगरानी कमेटी के जिला अध्यक्ष मलखान सिंह को हस्ताक्षर युक्त ज्ञापन भी सौंपा। ज्ञापन की प्रतिलिपि एसडीएम तथा नायब तहसीलदार को भी दी गई। विद्यार्थी में मंजू, ज्योति, पूजा, रोशनी, मनीष, अजय, कर्ण सिंह, गोबिंद, सचिन आदि ने बताया कि वे 10वीं 10वीं के छात्र हैं। इस 7 से 16 मार्च तक होने वाली परीक्षाओं के लिए उनका परीक्षा केंद्र महेंद्रगढ़ में दिया गया है। उन्होंने बताया कि सतनाली से महेंद्रगढ़ का 25 किमी. का सफर तय करने में जहां उनकी समय की बर्बादी होगी, वहीं उन्हें आर्थिक नुकसान भी होगा। उन्होंने बताया कि विगत वर्षों मे उनका परीक्षा केंद्र सतनाली में ही बनाया जाता था। मगर इस बार परीक्षा सेंटर महेंद्रगढ़ में बना दिए जाने पर विद्यार्थी काफी परेशान तथा निराश हैं। उन्होंने शिक्षामंत्री प्रशासन से अनुरोध किया कि उनका परीक्षा केंद्र सतनाली में ही रखा जाए। निगरानी कमेटी के अध्यक्ष मलखान सिंह ने भी विद्यार्थियों को आश्वासन दिया कि वह जल्द ही उनकी समस्या को शिक्षामंत्री के समक्ष ले जाकर तुरंत समाधान कराया जाएगा। इस मौके पर सूरत सैनी, ग्यारसी लाल ठेकेदार, राव हनुमान सिंह, संतोष पीटीआई सहित अन्य लोग विद्यार्थी उपस्थित रहे।
hin_Deva hin_Deva